་གྱི་སྒོ་ནས་ཚེ་སྒྲུབ་བྱ་ཚུལ་བདུད་རྩི་ཤེལ་དཀར་བུམ་བཟང་བཞུགས།
།
ཐུགས་ཀའི་ཧཱུཾ་ལས་འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་
བཅས་པ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས། ཨོཾ་པཉྩ་ཀུ་ལ་ས་པ་རི་ཝཱ་ར་ཨཉྙཾ་
སོགས་ཀྱིས་མཆོད། དེ་བཞིན་གཤེགས་པ་ཐམས་ཅད་ཀྱིས་བདག་ལ་མངོན་པར་
དབང་བསྐུར་བ་བསྩལ་དུ་གསོལ། ཞེས་གསོལ་བ་བཏབ་པས། དབང་གི་ལྷ་
རྣམས་ཀྱིས་ཨོཾ་བཛྲ་བྷ་ཝ་ཨ་བྷི་ཥིཉྩ་ཧཱུཾ། ཞེས་གསུངས་ཤིང་བུམ་པའི་ཆུས་སྤྱི་བོ་
ནས་དབང་བསྐུར། སྐུ་གང་དྲི་མ་དག ཆུའི་ལྷག་མ་ཡར་ལུད་པ་ལས་སྤྱི་བོར་མི་
བསྐྱོད་པའི་ངོ་བོ ་རྡོ་རྗེ་སྔོན་པོ་རྩེ་ལྔ་བས་དབུ་བརྒྱན ་པ ར ་གྱུ ར ་པ ར ་བ སམ ས ་ལ།
མཆོད་པ་ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཨ་ལས་བྱུང་བའི་
ཐོད་པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་མཆོད་པ་ཁྱད་པར་གསུམ་ལྡན་དུ་་་
གྱུར། ཨོཾ་ཨཿགྷཾ་ཨཱཿཧཱུཾ། ཨོཾ་བཛྲ་པུཥྤ་ནས་བཛྲ་ཤཔྟ་ཨཱཿཧཱུྃ་གི་བར་གྱིས་བྱིན་གྱིས་བརླབས། ཨོཾ་
ཌཱ་ཀི་ནི་སིདྷ་མུ་ཁ་ཨཎྷཾ་པྲ་ཏཱི་ཙྪ་ཧཱུཾ་སྭཱཧཱ། ཞེས་པ་ནས། ཤཔྟ་པྲ་ཏཱི་ཙྪ་ཧཱུྃ་སྭཱཧཱ། ཞེས་པའི་
བར་གྱིས་མཆོད། དཔལ་ལྡན་རྡོ་རྗེ་མཁའ་འགྲོ་མ། །མཁའ་འགྲོ་མ་ཡིས་འཁོར་ལོས་
བསྒྱུར། །ཡེ་ཤེས་ལྔ་དང་སྐུ་གསུམ་ཉིད། །འགྲོ་བ་སྐྱོབ་ལ་ཕྱག་འཚལ་ལོ། །ཞེས་དང་།
དྲི་མེད་བཻཌཱུར་དཀར་པོའི་རི་དབང་ལ། །ཟླ་ཟེར་སྤུ་ལོང་གར་གྱིས་རོལ་བ་བཞིན།།
མཛེས་སྡུག་རྒྱ་མཚོའི་གར་གྱིས་སྒེག་པ་མོ། །ཚེ་སྦྱིན་མཁའ་འགྲོའི་གཙོ་མོ་ཁྱོད་ལ
བསྟོད། །རྣལ་འབྱོར་ཚེ་དང་སྲོག་ལ་རྒོལ་བའི་ཀེག །ཕ་རོལ་བསམ་སྦྱོར་ལོག་པའི་
མཚོན་ཆ་ཡིས། །མི་ཚུགས་སྲུང་བ་རྡོ་རྗེ་ཕ་ལམ་བཞིན། །རབ་བརྟན་རིག་འཛིན་
ཚེ་ཡི་དངོས་གྲུབ་སྩོལ། །ཅེས་པས་བསྟོད་ཅིང་འདོད་དོན་གསོལ། རང་གི་སྙིང་གར་ཉི་མའི་
དཀྱིལ་འཁོར་གྱི་སྟེང་དུ་ཧཱུཾ་ཡིག་དཀར་པོའི་མཐར་སྔགས་ཕྲེང་དཀར་པོས་
བསྐོར་བ་ལ་དམིགས་ཏེ། ཨཿཀཿསཿམཿརཿཙཿཤཿདཿརཿསཿམ་མ་ཨཱ་ཡཱུ་པུཎྚི་ཀུ་རུ་ཨོཾ།
303

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཞེས་པ་ཉིན་རེ་བཞིན་སྟོང་ཕྲག་རེ་བཟླས་ན་ཚེ་ཉི་ཟླ་དང་མཉམ་པར་གསུངས་སོ། །བཟླས་པའི་དམིགས་པ་
ནི། འོག་ནས་འགྱུར་བའི་ཐུན་མོང་མ་ཡིན་པ་དང་། གཞན་ཡང་ས་བོན་སྔགས་ཕྲེང་ལས་འོད་ཟེར་དཀར་པོ་
ཟླ་འོད་འབུམ་ཕྲག་དུས་གཅིག་ཏུ་ཤར་བ་ལྟ་བུ་དཀར་ཕྲོམ་ཕྲོམ་འཕྲོས་ལུས་ཀྱི་ནང་ཐམས་ཅད་ཁྱབ་ནད་་་་
གདོན་སྡིག་སྒྲིབ་ཐམས་ཅད་སྦྱངས། ལུས་དྭངས་གསལ་འོད་ཀྱི་རང་བཞིན་ཅན་དུ་བྱས། ཡང་འོད་ཟེར་
འཕྲོས། བ་སྤུའི་བུ་ག་ནས་ཕྱིར་སོང་བས་རང་གི་ཚེ་འཆི་བདག་གཤིན་རྗེ་དྲི་ཟ་གྲུལ་བུམ་གནོད་སྦྱིན་མི་མ་
ནད་
ཡིན་རྣམས་ཀྱིས་འཕྲོག་པ་དང་། བརྐུས་པ་དང་། ཡར་བ་ཐམས་ཅད་ཡི་གེ་ཧཱུྃ་ཨ་རྣཾ་ཧྰུཾ་གྱི་རྣམ་པར་བཀུག་སྟེ་
སྙིང་གའི་སྔགས་ཕྲེང་ལ་ཐིམ། དེ་ལས་བདུད་རྩིའི་རྒྱུན་བབས་པས་ལུས་ཀྱི་ནང་ཐམས་ཅད་ཁྱབ།
གདོན་སྡིག་སྒྲིབ་སྤྱི་དང་། ཁྱད་པར་ཚེའི་བར་གཅོད་ཐམས་ཅད་སྦྱངས། འཆི་མེད་ཚེའི་རིག་འཛིན་ཐོབ་
པར་བསམ་པ་དང༌། ། ཡང་འོད་ཟེར་གྱིས་ཕྱིའི་ནམ་མཁའི་བཅུད་ཐམས་ཅད་འོད་དང་བདུད་རྩི་ལྗང་ཁུའི་
རྣམ་པར་བཀུག་སྟེ་བསྟིམ་པས་ཕྱིའི་འབྱུང་བ་ཆེན་པོ་ནམ་མཁའི་ཁམས་ཀྱི་སྒོ་ནས་ཚེ་ཉམས་པ་ཐམས་ཅད་
སོར་ཆུད། ལུས་ཀྱི་ཟུངས་དང་སྲོག་གི་རྟེན་དུ་གྱུར་པའི་མཆི་མེད་ཚེའི་རིག་འཛིན་ཐོབ་བྱུང་སྙམ་པ་དང་།
ཡང་འོད་ཟེར་གྱིས་ཕྱིའི་འབྱུང་བ་ཆེན་པོ་རླུང་གི་བཅུད་ཐམས་ཅད་འོད་དང་བདུད་རྩི་སྔོན་པོ་མཟིང་ཞུན་
མའི་མདོག་ཅན་གྱི་རྣམ་པར་བཀུག་སྟེ་བསྟིམས་པས། རྩ་བ་དང་ཡན་ལག་གི་རླུང་བཅུའི་སྒོ་ནས་ཚེ་ཉམས་
པ་ཐམས་ཅད་སོར་ཆུད། སྟོབས་དང་ཡང་རྩལ་ཕུན་སུམ་ཚོགས་པ་དང་ལྡན་པའི་འཆི་མེད་ཚེའི་རིག་འཛིན་
ཐོབ་བྱུང་སྙམ་པ་དང་། ཡང་འོད་ཟེར་གྱིས་ཕྱིའི་འབྱུང་བ་ཆེན་པོ་མེའི་རོ་བཅུད་ཐམས་ཅད་འོད་དང་
བདུད་རྩི་དམར་པོ་མཚལ་གྱི་མདོག་ཅན་གྱི་རྣམ་པར་བཀུག་སྟེ་བསྟིམས་པས། ལུས་ཀྱི་དྲོད་ཀྱི་ཆ་ཤས་མེའི་
ཁམས་ཀྱི་སྒོ་ནས་ཚེ་ཉམས་པ་ཐམས་ཅད་སོར་ཆུད། ལུས་བཀྲག་མདངས་གཟི་བརྗིད་ཕུན་སུམ་ཚོགས་པ་
དང་ལྡན་པའི་འཆི་མེད་ཚེའི་རིག་འཛིན་ཐོབ་བྱུང་སྙམ་པ་དང་། ཡང་འོད་ཟེར་གྱིས་ཕྱིའི་འབྱུང་བ་ཆེན་པོ་
ཆུའི་རོ་བཅུད་ཐམས་ཅད་འོད་དང་བདུད་རྩི་དཀར་པོ་འོ་མའི་མདོག་ཅན་གྱི་རྣམ་པར་བཀུག་སྟེ་བསྟིམས་་
པས། ཁྲག་དང་ཆུ་སེར་ལ་སོགས་པ་ལུས་ཀྱི་ཆུའི་ཁམས་ཀྱི་སྒོ་ནས་ཚེ་ཉམས་པ་ཐམས་ཅད་སོར་ཆུད། ལུས་
304

མཁའ་འགྲོ་མ་སེངྒེའི་གདོང་བ་ཅན་གྱི་སྒོ་ནས་ཚེ་སྒྲུབ་བྱ་ཚུལ་བདུད་རྩི་ཤེལ་དཀར་བུམ་བཟང་བཞུགས།
སྣུམ་བག་དང་ལྡན་པའི་འཆི་མེད་ཚེའི་རིག་འཛིན་ཐོབ་བྱུང་སྙམ་པ་དང༌། ཡང་འོད་ཟེར་གྱིས་ཕྱིའི་འབྱུང་
བ་ཆེན་པོ་སའི་རོ་བཅུད་ཐམས་ཅད་འོད་དང་བདུད་རྩི་སེར་པོ་གསེར་ཞུན་མའི་མདོག་ཅན་གྱི་རྣམ་པར་་་་
བཀུག་སྟེ་བསྟིམས་པས། ཤ་དང་རུས་པ་ལ་སོགས་པའི་ལུས་ཀྱི་སའི་ཁམས་ཀྱི་སྒོ་ནས་ཚེ་ཉམས་པ་ཐམས་
ཅད་སོར་ཆུད། ལུས་རི་རྒྱལ་ལྟར་བརྟན་ཅིང་སྲ་བ་དང་ལྡན་པའི་འཆི་མེད་ཚེའི་རིག་འཛིན་ཐོབ་བྱུང་སྙམ་
ཡང་འོད་ཟེར་གྱིས་འཇིག་རྟེན་ཁམས་ཀྱི་ལྷ་ཀླུ་མི་གསུམ་གྱི་ཚེ་རིང་བོར་གནས་པ་རྣམས་དང་།
པ་དང་།
གཞན་ཡང་བླ་མ་དགེ་བའི་བཤེས་གཉེན་མཁས་པ་པཎྚི་ཏ་སོགས་ཀྱི་མཁས་བཙུན་བཟང་གསུམ། གྲུབ་པ་
ཐོབ་པའི་རྣལ་འབྱོར་པ་རྣམས་ཀྱི་ཉམས་རྟོགས་ཀྱི་ཡོན་ཏན། འཇིག་རྟེན་ཁམས་ཀྱི་དབང་ཆེ་ཞིང་ཁས་དྲག་
དཔུང་གསུམ་འཛོམས་པའི་ལོངས་སྤྱོད་དཔལ་འབྱོར་སོགས་དང༌། མདོར་ན་སེམས་ཅན་ཐམས་ཅད་ཀྱི་ཚེ་
བསོད་སྟོབས་འབྱོར་མངའ་ཐང་གཟི་བརྗིད་ཕུན་ཚོགས་ཐམས་ཅད་བཀྲ་ཤིས་རྟགས་རྫས།
རྒྱལ་སྲིད་སྣ་
བདུན། ཉེ་བའི་རིན་ཆེན་བདུན་སོགས་ཀྱི་རྣམ་པར་བཀུག་སྟེ་བསྟིམས་པས། སྟོབས་དང་བསོད་ནམས་
ཉམས་པ་ཐམས་ཅད་སོར་ཆུད།
ཚངས་པ་བརྒྱ་བྱིན་སོགས་དང་སྐལ་བ་མཉམ་པའི་འཆི་མེད་ཚེའི་རིག་
འཛིན་ཐོབ་བྱུང་སྙམ་དུ་བསམ་པ་དང༌། ཡང་འོད་ཟེར་གྱིས་ཚེའི་རིག་འཛིན་ལ་མངའ་བརྙེས་པའི་བླ་མ་
རྒྱལ་བ་ཞི་ཁྲོ། སངས་རྒྱས་བྱང་སེམས། དཔའ་བོ་མཁའ་འགྲོ། ཆོས་སྐྱོང་སྲུང་མ། ལྷ་མིའི་རིག་འཛིན་རྣམས་
ཀྱི་སྐུ་གསུང་ཐུགས་ཀྱི་བྱིན་རླབས་ཐམས་ཅད་སྐུ་གཟུགས་ཡིག་འབྲུ་ཕྱག་མཚན་གྱི་རྣམ་པར་བཀུག་སྟེ་་་་་་
བསྟིམས་པས། ཁྱད་པར་དམ་ཚིག་དང་སྡོམ་པ་ཉམས་པ་སོར་ཆུད། འཆི་མེད་ཚེའི་རིག་འཛིན་ཐོབ་བྱུང་
སྙམ་དུ་བསམས་ལ་བཟླས་པ་བྱ། གསུམ་པ་མཇུག་ཏུ་མཆོད་བསྟོད་མདོར་བསྡུས་བྱས་ལ། དེ་ནས། བཅོམ་
ལྡན་འདས་མ་ཡེ་ཤེས་ཀྱི་མཁའ་འགྲོ་སེངྒེ་གདོང་བ་ཅན་གྱིས་བདག་ཅག་འཁོར་་
དང་བཅས་པའི་ནད་གདོན་བར་ཆད་དུས་མ་ཡིན་པའི་འཆི་བའི་འཇིགས་་་་་་་་
ཐམས་ཅད་བཟློག་སྟེ། འཆི་མེད་ཚེའི་དངོས་གྲུབ་མ་ལུས་པ་བསྩལ་དུ་གསོལ། དེ་
ནས་ཐུན་མཚམས་སུ་གཏོར་མ་འབུལ་བར་འདོད་ན། གཏོར་མ་དང་ནང་མཆོད་ཨ་མྲྀ་ཏས་བསངས། སྭ་
305

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བྷཱ་ཝས་སྦྱངས། སྟོང་པའི་ངང་ལས་ཡཾ་ལས་རླུང་། རཾ་ལས་མེ། སུཾ་ལས་མི་མགོའི་སྒྱེད་
པུ་གསུམ་གྱི་སྟེང་དུ། ཨ་ལས་ཐོད་པ་ཡངས་ཤིང་རྒྱ་ཆེ་བར། གོ་ཀུ་ད་ཧ་ན་ལས་
ཤ་ལྔ། བཱི་ར་ཤུ་མ་མཱུ་ལས་བདུད་རྩི་ལྔ། དེ་རྣམས་ལས་ཧཱུྃ་ཨཾ་ཛཾ་བཾ་ཧཱུྃ་གིས་མཚན་
པ། རླུང་གཡོས་མེ་སྦར་ཐོད་པའི་ནང་གི་རྫས་རྣམས་ཞུ་བའི་ཁུ་བ་དམར་པོ་ལ་
ཕྱོགས་བཅུའི་རྒྱལ་བ་ཡབ་ཡུམ་སྙོམས་པར་ཞུགས་པའི་བྱང་ཆུབ་ཀྱི་སེམས་
དཀར་པོ་བསིལ་བ་བླུགས་པས་དཀར་ལ་དམར་པའི་མདངས་ཆགས་པའི་ཡེ་་་་་་
ཤེས་ཀྱི་བདུད་རྩིར་གྱུར། ཨོཾ་ཨཱཿཧཱུྃ་ཧ་ཧོ་ཧྲཱིཿ ལན་གསུམ་གྱིས་བྱིན་གྱིས་བརླབས་ལ། རང་
གི་ཐུགས་ཀའི་ཧཱུཾ་ལས་འོད་ཟེར་འཕྲོས་པས་མཁའ་སྤྱོད་ལ་སོགས་པའི་གནས་་་་་་
ནས་ཡེ་ཤེས་ཀྱི་མཁའ་འགྲོ་མ་སེངྒེ་གདོང་བ་ཅན་ལ།
སངས་རྒྱས་བྱང་སེམས་
ད པ འ ་བོ ་མཁའ་འགྲོ འི ་ཚོགས་ཀྱིས་བསྐོར་བ་ཨོཾ་བཛྲ་ས་མཱ་ཛཿས་སྤྱན་དྲངས་ལ།
མདུན་བསྐྱེད་ཀྱི་ལྷའི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་ཐམས་ཅད་་་
དྲངས་ཏེ་གསོལ་བར་གྱུར་པར་བསམས་ལ། ཨོཾ་ཌཱ་ཀི་ནཱི་སིདྷ་མུ་ཁ་ས་པ་རི་ཝཱ་ར་ཨི་དཾ་
བ་ལིཾ་ཏ་ཁ་ཁ་ཁཱ་ཧི་ཁཱ་ཧི་ཁཱ་ཧི། ཞེས་པ་གསུམ་མམ་བདུན་གྱིས་འབུལ། གོང་ལྟར་མཆོད། སྔར་གྱི་
སྔགས་ལ་འབྲུ་གསུམ་བཏགས་ལ་ནང་མཆོད་འབུལ། མཁའ་ལ་སྤྱོད་པའི་གནས་མཆོག་དམ་པ་
ནས། །ཞེས་པ་ནས། གནས་གསུམ་མཁའ་འགྲོའི་གཙོ་ལ་ཕྱག་འཚལ་བསྟོད། །བཅོམ་
ལྡན་མཁའ་འགྲོའི་གཙོ་མོ་འཁོར་བཅས་ཀྱིས། །བདག་ཅག་དཔོན་སློབ་འཁོར་
དང་བཅས་པ་ཡི། །ཕྱི་ནང་འཇིགས་པའི་ཚོགས་རྣམས་མྱུར་ཞི་སྟེ། །འཆི་མེད་
དངོས་གྲུབ་སྩོལ་བའི་གྲོགས་མཛོད་ཅིག །ཅེས་པའི་འདོད་གསོལ་བྱ། དེ་ནས་ཡིག་བརྒྱ་ལན་
གསུམ་བཟླས་ལ། མ་རྙེད་ཡོངས་སུ་མ་ཤེས་དང་། །ཞེས་སོགས་ཀྱིས་ནོངས་པ་བཟོད་པར་གསོལ།
བཛྲ་མུ མདུན་དུ་སྤྱན་དྲངས་པའི་ལྷ་ཚོགས་རྣམས་རང་ལ་ཐིམ་པར་གྱུར། བདག་
306

མཁའ་འགྲོ་མ་སེངྒེའི་གདོང་བ་ཅན་གྱི་སྒོ་ནས་ཚེ་སྒྲུབ་བྱ་ཚུལ་བདུད་རྩི་ཤེལ་དཀར་བུམ་བཟང་བཞུགས།
བསྐྱེད་ནི། རང་གི་སྙིང་ག་ནས་འོད་ཟེར་འཕྲོས། གདན་འོད་ཟེར་གྱིས་རྣམ་པར་
གྱུར་ནས་རང་ལ་ཐིམ་པར་གྱུར། གནས་གསུམ་དུ་འབྲུ་གསུམ་བཀོད་ལ་བསྲུང༌། སྔོན་དུས་
འཁོར་བར་ལན་མང་འཁོར་བའི་ཚེ། །གཞན་སྲོག་བཅད་དང་འཚེ་བ་འཕྲོག་པ་
སོགས། །ཚེ་ཐུང་གྱུར་པའི་ལས་སྒྲིབ་ཅི་བསགས་པ། །དེ་ཀུན་བྱང་ཞིང་དག་པའི་
རྒྱུར་གྱུར་ཅིག །ཅེས་བསྔོ་བ་སྨོན་ལམ་ཤིས་བརྗོད་ཀྱིས་མཐའ་བརྒྱན་པར་བྱའོ། །
༈གཉིས་པ་གཞན་དོན་ལྟ་བུར་ཚེ་སྒྲུབ་བྱེད་ཚེ། རང་གི་སྙིང་གར་
བསྒྲུབ་བྱ་སྦ་བ་སོགས་ཀྱི་དམིགས་པ་དང་བཅས་ཏེ་བདག་བསྐྱེད་གཅིག་པུ་ལ་བརྟེན་ནས་
བྱ་བའམ། ཡང་ན། བདུད་རྩི་རིལ་བུ་སོགས་གཏོར་རྫས་བསྲེས་པའི་ཟླུམ་གཏོར་པདྨ་འདབ་
བཞིས་བསྐོར་བའི་རྒྱན་མཛེས་ཅན་ལ། མདའ་དར་དཀར་པོ་བཙུགས་པ་མཉྫུའི་ཁར་བཞག་
པའི་མདུན་དུ་ཆུ་གཉིས་ཉེར་སྤྱོད་སོགས་དང༌། གཞན་ཡང་གཏོར་མའི་གཡས་སུ་བུམ་རྫས་
སོ་ལྔ། · ཤུག་འབྲུ། བ་ལུ་དཀར་པོའི་མེ་ཏོག ལུག་ཚེ། མཁན་དཀར་དེ་རྩི་བཞི་དང་། བྲག་ཞུན།
ཅོང་ཞི་དམར་པོ། བུར་དཀར། སྦྲང་མར་སོགས་ཞིབ་བཏགས་བཏབ་པའི་ཚེ་རིལ། གཏོར་
མའི་གཡོན་དུ་ཚེ་ཆང་སོགས་ཡོ་བྱད་ཐམས་ཅད་ཚོགས་པར་བྱ་བའམ། ཡང་ན་བུམ་པ་ཚད་
ལྡན་དུ་ཆུ་གཙང་བུམ་རྫས་ཀྱིས་སུམ་གཉིས་གང་བའི་ཁར་གཟུངས་རྡོར་བཞག་པ་གང་རུང་
སྔར་གྱི་བདག་བསྐྱེད་ལྟར་ལྷར་གསལ་བའི་ངང་ནས་དམིགས་པ་དང་བཅས་ཏེ་བཟླས་པ་བྱ་
ཞིང་། དེ་ཡང་ཐུན་མོང་མ་ཡིན་པའི་དམིགས་པ་ནི། མདུན་བསྐྱེད་ཀྱི་སྤྱི་བོར་རིགས་བདག་
མི་བསྐྱོད་པ་གསལ་བཏབ་པའི་ཐུགས་ཀར་ཉི་ཟླ་གའུ་ཁ་སྦྱོར་གྱི་ནང་དུ་ཧཱུཾ་ཡིག་ད”
ལས་འོད་ཟེར་འཕྲོས། བདག་གམ་སྦྱིན་པའི་བདག་པོའི་བླ་ཚེ་ཡལ་བ་འཐོར་བ་ཉམས་པ་
རྣམས་བཀུག་ནས་ཧཱུཾ་ལ་ཐིམ། ཡང་འོད་ཟེར་འཕྲོས་པས་རྩ་བརྒྱུད་ཀྱི་བླ་མ་ཡི་དམ་སངས་
307

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
རྒྱས་བྱང་སེམས་དཔའ་བོ་མཁའ་འགྲོ་ཆོས་སྐྱོང་སྲུང་མའི་ཚོགས་དང་བཅས་པའི་
ཐུགས་རྗེ་་
ནུས་མཐུ་རྣམས་དང་། སྣོད་བཅུད་ཀྱི་བསྡུས་པའི་ཚེ་དང་བསོད་ནམས་ཡེ་ཤེས་ཐམས་ཅད་
འོད་ཟེར་དཀར་པོའི་རྣམ་པར་བསྡུས་ནས་ཧཱུཾ་ལ་ཐིམ། དེ་ལས་འཆི་མེད་བདུད་རྩིའི་རྒྱུན་
དཀར་ལ་དམར་བའི་མདངས་ཅན་དཔག་མེད་ཆིལ་ལི་ལི་བྱུང་ནས་མདུན་གྱི་མཁའ་འགྲོ་་་་་
མའི་སྐུའི་ནང་ཐམས་ཅད་མེར་གྱིས་ཁེངས། བ་སྤུའི་བུ་ག་ཐམས་ཅད་ནས་བདུད་རྩིའི་རྒྱུན་
སྤྲིན་ལས་ཆར་བབས་པ་ལྟར་བབས། རང་ངམ་སྦྱིན་པའི་བདག་པོ་མན་ངག་བཞིན་གསལ་
བཏབ་པའི་སྤྱི་བོ་ནས་ཞུགས། རྩ་གསུམ་འཁོར་ལོ་ལྔ། དེ་ལས་གྱེས་པའི་རྩ་ཕྲན་སྟོང་ཕྲག་
དོན་གཉིས། བ་སྤུ་བྱེ་བ་ཕྲག་ཕྱེད་བཞི་ལ་སོགས་པའི་རྩ་གནས་ཀྱི་ནང་དང་ལུས་ཀྱི་ཆ་ཤས་
ཐམས་ཅད་ཁེངས་པས། སྐད་ཅིག་ལ་ནད་གདོན་སྡིག་སྒྲིབ་ཁྱད་པར་དུས་མ་ཡིན་པའི་འཆི་
གས་པ་བག་ཆགས་དང་བཅས་པ་ཉི་ཟླས་མུན་པ་སངས་པ་ལྟར་བྱང་ཞིང་དག
བའི་འཇིགས་པ་བ
ལུས་ཐམས་ཅད་བདེ་ཆེན་གྱི་ཡེ་ཤེས་སུ་གྱུར་པར་བསམས་ལ། བདག་བསྐྱེད་ཀྱི་སྐབས་ལྟར་
སྔགས་བཟླ། སྦྱིན་བདག་གི་ཆེད་ཡིན་ཚེ་མ་མའི་ཚབ་ཏུ་དཱ་ན་བ་ཏི་བྱེད་དགོས་ཤིང་། གཞན་
རྣམས་ཆོ་ག་གཞན་གྱི་རིགས་འདྲེས་ལྟར་བྱས་ཏེ་བསྒྲུབ་པ་གྲོལ་ཉིན། མཁའ་འགྲོ་མ་ཞུ་བ་
ལས་བྱུང་བའི་ཚེ་རྫས་སུ་གྱུར་པའམ། བུམ་ཆུ་ཡིན་ན་འཆི་མེད་ཚེའི་བདུད་རྩིའི་རང་བཞིན་
དུ་གྱུར་པར་བསམས་ལ། རང་གཞན་ཀུན་གྱིས་ལོངས་སྤྱད་པས་ཚེའི་དངོས་གྲུབ་ཐོབ་པར་
འགྱུར་རོ། །ཞེས་མཁའ་འགྲོ་མ་སེངྒེའི་གདོང་བ་ཅན་གྱི་སྒོ་ནས་ཚེ་སྒྲུབ་བྱ་ཚུལ་བདུད་རྩི་ཤེལ་དཀར་བུམ་
བཟང་ཞེས་བྱ་བ་འདི་ནི། ལྷག་བསམ་དད་སྟོབས་དང་ལྡན་པ་རབ་འབྱམས་པ་ངག་དབང་ཚུལ་ཁྲིམས་ཀྱིས་
ཡང་ཡང་བསྐུལ་ངོར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་རང་ལོ་གོ་གཅིག་གི་དུས་སུ་དམ་པའི་
མན་